open-index/open-wikipedia-markdown huggingface dataset:
Apple Lossless

**Apple Lossless** (tiež známe ako **Apple Lossless Encoder**, **ALE** alebo **Apple Lossless Audio Codec**, **ALAC**) je audio formát, vyvinutý spoločnosťou Apple na bezstratovú kompresiu digitalizovanej hudby.

Na ukladanie hudby kódovanej pomocou Apple Lossless je použítý kontajner MP4 a súbory majú príponu *.m4a*. Apple Lossless nie je založené na AAC, ale používa lineárnu predikciu podobne ako ostatné bezstratové audio kodeky, napríklad FLAC a Shorten. Nie je použitá žiadna metóda DRM, ale vďaka povahe kontajneru je možné DRM aplikovať na ALAC rovnako ako je to pri ostatných súboroch využívajúcich QuickTime kontajnery.

Apple tvrdí, že audio súbory komprimované pomocou ALAC budú potrebovať približne polovicu z veľkosti nekomprimovaných údajov. Testami však bolo zistené, že súbory v priemere dosahujú 60 % pôvodnej veľkosti, podobne ako ostatné bezstratové formáty. Avšak na rozdiel od ostatných formátov, Apple Lossless nie je náročné na dekompresiu a je tak použiteľné aj v prístrojoch s obmedzeným zdrojom energie ako napríklad iPod.

Apple Lossless bolo predstavené 28. apríla 2004 ako komponent QuickTime verzie 6.5.1, takže použiteľné v iTunes verzie 4.5. Kodek je tiež používaný v AirPort Extreme.

David Hammerton a Cody Brocious analyzovali a dekódovali tento formát bez akejkoľvek dokumentácie. 5. marca 2005 Hammerton publikoval jednoduchý open source dekodér, napísaný v programovacom jazyku C na základe ich práce.

## Pozri aj

Iné porovnateľné bezstratové audio kodeky:

* TTA
* FLAC
* Monkey’s Audio
* Shorten
* WavPack

## Externé odkazy
* Open Source dekodér 

Kategória:Audio kodeky
Ábel

**Ábel** (z hebr.  *hevel* - dych, opar;  *Hábíl*) je postava z biblickej knihy Genezis. Syn Adama a Evy a mladší brat Kaina. Bol pastierom oviec. Biblia uvádza Kaina a Ábela ako úplne prvých narodených ľudí.

Udalosť znázorňuje konflikt medzi bratmi, ktorá vedie až k bratovražde. Kainova obeť z poľných plodín bola Bohom odmietnutá, naopak Ábelova obeť z jeho najtučnejších oviec bola Bohom prijatá. Kain sa nato nahneval a Ábela zabil. 

V apokryfnej literatúre (kniha Henochova) je Ábel prototyp nevinnej obete, jeho potomkom je preto predurčená úloha sudcov. V kresťanskej literatúre (Posolstvo Židom) je zosobnením dobra a viery. Islam spomína Ábela len ako jedného z Adamových synov.

## Referencie

## Pozri aj
* Genezis

Ábel
Kategória:Kniha Genezis
Kategória:Adam a Eva
Augustín Hambálek

Ing. **Augustín Hambálek** (* 16. júl 1957, Trnava) je poslanec NR SR za SMER-SD, bývalý poslanec Mestského zastupiteľstva v Trnave a bývalý podpredseda Trnavského samosprávneho kraja.

## Profesionálna kariéra
* 1981 – absolvoval SVŠT v Bratislave, odbor ekonomika riadenia
* 19821983 vedúci ekonomického úseku, Šmeral, k.p. Trnava
* 19922001, 20062007 – súkromný podnikateľ
* súdny znalec – ekonomika 

## Politická činnosť
* 20122020 poslanec NR SR za stranu SMER-SD, podpredseda Výboru NR SR pre kontrolu činnosti NBÚ, člen Výboru NR SR pre obranu a bezpečnosť
* 2021 poslanec NR SR za stranu SMER-SD

### Komunálna politika
* 19831990 vedúci odboru miestneho hospodárstva, dopravy, obchodu a cestovného ruchu Mestský národný výbor Trnava
* 19901992 zástupca prednostu – Mestský úrad Trnava
* poslanec Mestského zastupiteľstva Trnava
* 2000 – zvolený ako člen SMERu - sociálnej demokracie (SMER) za koalíciu HZDS, SMER, SOP v okrese Trnava za poslanca zastupiteľstva Trnavského samosprávneho kraja
* 20022006 – podpredseda Trnavského samosprávneho kraja
* 2010 – 2017 podpredseda Trnavského samosprávneho kraja

## Referencie

Kategória:Osobnosti z Trnavy
Kategória:Poslanci Trnavského samosprávneho kraja
Kategória:Politici Smeru
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Aténa

**Aténa** (iné názvy: **Athéna, Athéné, Athena, Athene**) môže byť:
* prvé meno, pozri Aténa (prvé meno)
*grécka bohyňa, pozri Aténa (mytológia)
*názov viacerých umeleckých diel, napr.:
**socha Aténa Varvakejská
**socha Aténa Farnese
**Myrónova socha, pozri Aténa (Myrón)

**Aténa** môže byť aj v mladšom stoicizme rozum.

**Athena** môže byť aj:
*sídlo v USA, pozri Athena (Oregon)
*Athena (raketa)
*Athena (satelit)
*názov viacerých lodí

**Athene** môže byť aj:
*881 Athene
*rod sôv (po slovensky kuvik), pozri Athene (rod)
Kompakcia

**Kompakcia** môže byť:
* algoritmus umožňujúci spätnú rekonštrukciu komprimovaných dát bez straty informácie, pozri bezstratová kompresia
* stláčanie sedimentov vplyvom tiaže nadložia alebo vibrácií, pozri kompakcia (geológia)
Kaufhaus des Westens

**Kaufhaus des Westens** alebo skrátene **KaDeWe** (po slovensky: „Obchodný dom Západu“) je obchodný dom v Berlíne, v Nemecku. So svojimi  predajnej plochy je najväčším obchodným domom v Nemecku a zároveň i najväčším v kontinentálnej Európe. Na siedmich poschodiach ponúka najrozmanitejší tovar, vrátane toho najluxusnejšieho. Spoločnosť zamestnáva cca 2 400 zamestnancov. Denne navštívi KaDeWe medzi 40 000 až 50 000 zákazníkov.

## História
Spoločnosť založil v roku 1905 nemecký obchodník Adolf Jandorf. O dva roky neskôr, v apríli 1907 bola slávnostne otvorená budova obchodného domu, ktorú postavili podľa projektu architekta Emila Schaudta. Od roku 1927 patril obchodný dom spoločnosti Hertie. Počas druhej svetovej vojny bol pri bojoch o Berlín takmer úplne zničený. Znovu otvoril svoje brány, päť rokov po skončení vojny – v roku 1950. V 90. rokoch bol KaDeWe prestavaný a pribudlo šieste a siedme poschodie. To posledné je venované výlučne potravinám. Ide o najväčší obchod s potravinami v Európe. Od roku 1994 sa stal majetkom spoločnosti Karstadt AG.

V roku 2004 bolo na prízemí otvorené oddelenie s kozmetikou a parfumami. Taktiež začali prvé prestavby, ktoré budú dokončené v apríli 2007 k stému jubileu. V roku 2005 boli prvé tri poschodia s celkovou predajnou plochou  postavenou v šachovnicových segmentoch venované móde. Ponúkajú tu značky ako Christian Dior, Gianfranco Ferré, Paul Smith, Versace, Roberto Cavalli, Giorgio Armani, Hugo Boss, Dolce & Gabbana a Burberry.

## Plán poschodí
* **Prízemie:** doplnky, telová a dekoratívna kozmetika, parfumy, kožené výrobky. Plán.
* **1. poschodie:** pánska konfekcia, obuv a športové oblečenie. Plán.
* **2. poschodie:** dámska konfekcia a obuv. Plán. 
* **3. poschodie:** detská konfekcia, spodná bielizeň; kníhkupectvo a papiernictvo. Plán.
* **4. poschodie:** elektronika, počítače a multimédiá, CD a DVD nosiče, domáce potreby. Plán.
* **5. poschodie:** posteľná bielizeň, prestieranie, uteráky a záclony; svietidlá a hračky. Plán.
* **6. poschodie:** lahôdky a potraviny. Plán.

## Iné projekty

## Externé odkazy
* oficiálna stránka/

Kategória:Stavby v Berlíne
Kategória:Obchodné domy
Vrstva dátového spoja

**Vrstva dátového spoja** (angl. *data link layer*; v slangu **linková vrstva** alebo **spojová vrstva**) je druhá zo siedmich vrstiev modelu OSI a špecifikuje spôsob prenosu paketov fyzickou vrstvou, vrátane *rámcovania* (t. j. špeciálne bitové vzory označujúce začiatok a koniec paketu). Napríklad Ethernet má polia v hlavičke paketu, ktoré špecifikujú pre ktorý stroj alebo stroje v sieti sú pakety určené. Príkladom protokolov linkovej vrstvy sú Ethernet, Wireless Ethernet, SLIP, Token Ring a ATM.

PPP je o niečo zložitejší, keďže bol pôvodne špecifikovaný ako oddelený protokol bežiaci na vrchu iného protokolu linkovej vrstvy -- HDLC/SDLC.

Táto vrstva sa niekedy rozdeľuje ešte na Logical Link Control (riadenie logického spojenia) a Media Access Control (riadenie prístupu k médiu).

## Funkcie
Tri základné funkcie zabezpečované linkovou vrstvou:
* **rámcová synchronizácia** – dáta sú vysielané v blokoch (rámcoch), pričom začiatok a koniec bloku musí byť ľahko identifikovateľný
* **jednoduché riadenie toku** – vysielacia stanica nesmie dáta vysielať rýchlejšie ako je prijímacia stanica schopná dáta prijímať
* **kontrola chýb** – musia byť detegované a pokiaľ možno opravené/odstránené chyby vzniknuté v prenosovom rámci

Kategória:OSI Protokoly
Bezstratová kompresia

**Bezstratová kompresia** je trieda kompresných algoritmov, umožňujúca spätnú rekonštrukciu komprimovaných dát do pôvodnej podoby bez straty informácie, na rozdiel od stratovej kompresie, kde toto nie je možné.

Bezstratová kompresia je použitá v kompresných nástrojoch ako napríklad veľmi populárny formát zip, pôvodne unixové programy bzip2, gzip či compress. Populárne formáty sú aj rar, StuffIt, 7-Zip, arj a mnohé ďalšie.

Bezstratová kompresia sa používa všade tam, kde je potrebné, aby dekomprimované údaje boli identické s pôvodnými údajmi. Typické príklady sú spustiteľné programy alebo zdrojové kódy. Niektoré obrázkové formáty, napríklad PNG alebo GIF, používajú iba bezstratovú kompresiu, zatiaľ čo niektoré ďalšie formáty môžu používať stratovú aj bezstratovú kompresiu.

## Externé odkazy
* Katalóg webových stránok týkajúcich sa bezstratovej kompresie  (*[[Angličtina|anglicky]]*)

Kategória:Kompresné algoritmy
Oxid antimonitý

**Oxid antimonitý** (Sb2O3) je najdôležitejšia zlúčenina antimónu.

## Príprava
* spaľovaním elementárneho antimónu na vzduchu
* hydrolýzou chloridu antimonitého
* pražením minerálov antimónu (hlavne priemyselná metóda príprav)

## Chemické vlastnosti
Oxid antimonitý je amfotérny oxid. Dá sa oxidovať priamo na oxid antimoničný alebo na iné antimoničné zlúčeniny. Tiež sa dá jednoducho redukovať na antimón.

## Štruktúra
V plynnej fázi existuje tento oxid vo forme Sb4O6. Ten má izoštruktúru k oxidu fosforečnému. Táto forma je prítomná tiež v kryštalickej kubickej forme. Monoklinická forma má lístkovú štruktúru zloženú z pyramidálnych skupín (SbO3), ktoré zdieľajú atóm kyslíku.

## Použitie
* retardér horenia pre textil a polyméry
* činidlo pre kalenie skla, keramiky a glazúry
* pigment

## Toxikológia
Oxid antimonitý je iba slabo absorbovaný tráviacou sústavou, oxid antimonitý sa dostáva do tela hlavne vdychovaním prachu. Vylučovanie z tela je pomalé, takže je nebezpečný z hľadiska chronickej toxicity. Akútne otravy niesu časté.

Kategória:Zlúčeniny antimónu
Antimonitý
Antimonitý
Prêt-à-porter

náhľad|Oblečenie pripravené ''prêt-à-porter''
**Prêt-à-porter** [vyslov:pretaporté] (, ) je francúzsky termín z oblasti módy označujúci oblečenie, ktoré sa distribuuje ako konečný produkt v štandardných konfekčných veľkostiach.

Niektoré značky alebo módni návrhari vytvárajú celé kolekcie prêt-à-porter, ktoré sa hromadne vyrábajú. Iní ponúkajú kolekcie, ktoré sú k dispozícii iba v obmedzenom množstve a iba v obmedzený čas, väčšinou jedno ročné obdobie. Na rozdiel od výrobkov haute couture, nikdy nevlastníte jedinečný kus oblečenia. Ceny za jednotlivé kusy oblečenia sa môžu pohybovať od niekoľko sto do niekoľko desaťtisíc korún, v závislosti od kvality materiálov, ale predovšetkým od mena a reputácie značky. 

## Pozri aj
* haute couture

## Externé odkazy
* « La confection parisienne » 

Kategória:Móda
Kategória:Oblečenie
SETI@home

right|thumb|Obrazovka SETI@home klienta

**SETI@home** je distribuovaný projekt využívajúci počítače pripojené do siete Internet pomocou infraštruktúry BOINC, prevádzkovaný univerzitou v Berkeley v Kalifornii v Spojených štátoch amerických. SETI znamená hľadanie mimozemskej inteligencie. Projekt je zameraný na hľadanie inteligentného mimozemského života vo vesmíre prostredníctvom analýzy vzoriek signálov z najväčšieho rádioteleskopu na svete v Arecibo. Vďaka svojmu zameraniu patrí tento projekt medzi najpopulárnejšie v rámci infraštruktúry BOINC.
 

## Externé odkazy

* Stránka SETI@home classic
* Stránka SETI@home BOINC

Kategória:Distribuované projekty
Kategória:SETI
Great Internet Mersenne Prime Search

náhľad|Logo GIMPS

**Great Internet Mersenne Prime Search** (skratka **GIMPS**; voľný preklad: „veľké internetové hľadanie Mersennových prvočísel“) je distribuovaný projekt dobrovoľníkov, ktorí používajú softvér Prime95, MPrime a ďalšie, ktoré je možné voľne si stiahnuť z Internetu, na hľadanie Mersennových prvočísel.

Projekt založil americký informatik George Woltman a zastrešuje ho spoločnosť Mersenne Research, Inc. so sídlom v meste Blowing Rock v Severnej Karolíne.

## Nájdené prvočísla

Zdroj: 

## Referencie

## Iné projekty

## Externé odkazy
* Oficiálny web
* GIMPS fórum
* PrimeNet server

Kategória:Distribuované projekty
Kategória:Prvočísla
Haute couture

[náhľad|[Pierre Balmain oblieka modelku Ruth Ford (1947)]]
**Haute couture** (slovenský preklad: *vysoké šitie* alebo *vysoké krajčírstvo*) je francúzsky, medzinárodne používaný, termín z oblasti módy označujúci oblečenie šité na mieru a vyrobené v Paríži, a imitované v ostatných mestách módy ako sú: New York, Londýn a Miláno. Oblečenie haute couture nie je šité iba na mieru pre určitého zákazníka, ale pri jeho výrobe sú použité vysoko kvalitné a drahé látky a je šité rukou s extrémnym dôrazom na detail a zakončenie. Ušitie jedných šiat môže trvať od 100 do 400 hodín, pričom ich cena sa môže vyšplhať na neuveriteľných  až . Na mieru šitý pánsky oblek stojí okolo .

**Termín „haute couture“ môže označovať:**
* módne domy a návrhárov, ktorí vytvárajú exkluzívne oblečenie, ktoré neraz udáva svetové módne trendy
* samotné výrobky týchto domov
* v prenesenom (a veľmi nepresnom) význame samotnú francúzsku módu

Vo Francúzsku je označenie haute couture chráneným názvom. Spoločnosť uchádzajúca sa o tento prívlastok musí splniť určité a veľmi prísne podmienky, aby jej mohlo francúzske Ministerstvo priemyslu udeliť toto označenie. Napr. návrhár musí navrhnúť 50 nových a originálnych návrhov na denné i večerné nosenie pre každú kolekciu. Zároveň musí predstaviť dve kolekcie do roka. Taktiež musí zamestnávať na plný úväzok minimálne 20 technických zamestnancov, v aspoň jednom ateliéri alebo krajčírskej dielni.

Zároveň majú zo zákona nárok na reklamu zadarmo v štátnej francúzskej televízii. Tieto spoločnosti sa potom združujú do zväzu *Chambre Syndicale de la Haute Couture*. V súčasnosti je týchto spoločností jedenásť. V roku 2002 opustil Haute Couture Yves Saint Laurent, Versace (2003), Emanuel Ungaro (2004) a Valentino (2008). Patria sem napríklad:
* Anne Valrie Hash
* Chanel
* Christian Dior
* Christian Lacroix
* Armani Privé
* Jean Paul Gaultier
* Givenchy

## Referencie


## Pozri aj
* prêt-à-porter

## Iné projekty

## Externé odkazy
*  Metropolitní múzeum umenia – Haute couture

Kategória:Móda
Kategória:Oblečenie
Kategória:Bohatstvo
Súostrovie

**Súostrovie** alebo **archipel** alebo **archipelág** je relatívne oddelená skupina ostrovov, ktoré ležia relatívne blízko pri sebe, a ktoré sú väčšinou rovnakého pôvodu (kontinentálneho, koralového, sopečného).

[náhľad|[Havajské ostrovy v Tichom oceáne, zložené z 8 hlavných ostrovov sú jedny z najznámejších príkladov súostrovia]]

## Pozri aj
* archipelagos

## Iné projekty
Alkalický kov

**Alkalické kovy** sú prvky 1. skupiny v periodickej tabuľke chemických prvkov zahŕňajúce lítium (Li), sodík (Na), draslík (K), rubídium (Rb), cézium (Cs) a francium (Fr). Sú vysoko reaktívne a vo voľnej prírode sa nenachádzajú v základnej forme. Ich pomenovanie pochádza z toho, že s vodou reagujú za vzniku alkálií – zásad.

## Vlastnosti
Atómy alkalických kovov majú vo vonkajšej vrstve svojho obalu jeden elektrón, predposlednú vrstvu majú ako najbližší vzácny plyn. Jadro atómu púta valenčný elektrón veľmi slabo, preto pri styku s atómami iných prvkov ho atóm ľahko strháva a tvorí tak jednomocný katión: Li +, Na+, K+, Rb+, Cs+. Preto sú alkalické kovy na začiatku elektrochemického radu napätia a ich stupeň elektronegativity je zo všetkých prvkov najmenší. Ľahko tvoria zlúčeniny s halogénmi.

Alkalické kovy sú mäkké ako vosk a dajú sa krájať nožom. Majú nízku teplotu topenia, ktorá klesá so stúpajúcim protónovým číslom. Sú to najľahšie kovy vôbec. Čím ďalej je valenčný elektrón od jadra, tým slabšie ho jadro púta. Keďže cézium najľahšie stráca valenčný elektrón, je najreaktívnejší z alkalických kovov a tvorí aj najsilnejšiu zásadu vôbec (hydroxid cézny *CsOH*).

### Charakteristické vlastnosti
Pri prerezaní sú alkalické kovy striebrobiele, okrem cézia, ktoré je zlatožlté. Veľmi rýchlo sa pokrývajú vrstvičkou hydroxidu a uhličitanu, reagujú s vodnými parami a s oxidom uhličitým, ktoré sú v ovzduší.
: 2 Na + 2 H2O → 2 NaOH + H2
: 2 NaOH + CO2 → Na2CO3 + H2O

Preto sa alkalické kovy uchovávajú pod petrolejom alebo v benzíne, prípadne v iných látkach ktoré neobsahujú kyslík.

Zahriatím na vzduchu sa vznietia a horia. Každý prvok charakteristicky zafarbuje plameň:
* lítium horí na oxid lítny (Li2O) - karmínový plameň
* sodík horí na peroxid sodný (Na2O2) - žltý plameň
* draslík horí na hyperoxid draselný (KO2) - fialový plameň
* rubídium horí na hyperoxid rubídny (RbO2)
* cézium horí na hyperoxid cézny (CsO2)

Prudko rozkladajú vodu, pričom vzniká príslušný hydroxid a uniká vodík. So stúpajúcim protónovým číslom sa zväčšuje prudkosť reakcie. Lítium reaguje s vodou pokojne, sodík sa na vode rýchlo pohybuje, draslík sa zapaľuje, rubídium a cézium reagujú výbušne.

## Výskyt
Sodík a draslík sú biogénne prvky. Ich ióny sú prítomné v bunkových tkanivách a telových tekutinách. Zúčastňujú sa na dôležitých chemicko-fyzikálnych procesoch v ľudskom tele.

Alkalické kovy sú veľmi reaktívne, preto sa v prírode vyskytujú len v zlúčeninách s inými prvkami. Najrozšírenejšie a najvýznamnejšie sú sodné a draselné zlúčeniny. V morskej vode a v soľných ložiskách je najmä chlorid sodný (NaCl) a chlorid draselný (KCl). Z mnohých nerastov sodíka a draslíka sú najdôležitejšie pre život rastlín živce, z nich má najmä živec draselný (KAlSi3O8). Používajú sa aj v sklenárenskom priemysle. V potravinárstve sa využívajú najmä chlorid sodný (NaCl) a hydrogenuhličitan sodný (NaHCO3).
Ostrov

[thumb|Španielsky ostrov [Tenerife v Atlantickom oceáne]]
[thumb|[Heart Island v New Yorku, USA]]

[náhľad|[Oahu|O‘ahu (Oahu) v Tichom oceáne je najľudnatejší a 3. najväčší z Havajských ostrovov]]

**Ostrov** je pevnina menšia ako kontinent a väčšia ako skala, ktorá je zo všetkých strán obklopená vodou. Hranica medzi veľkým ostrovom a malým kontinentom je v zemepise vecou dohody a tradície. Napr. Austrália je niekedy považovaná len za veľký ostrov. 
Pre geológiu je dôležitým kritériom aj charakter zemskej kôry (pevninská, oceánska). 

Skupina ostrovov, ktoré k sebe patria, sa nazýva súostrovie.

Ostrovy sa delia na 3 základné skupiny:
* kontinentálny ostrov
* riečny ostrov
* vulkanický ostrov

Najväčším ostrovom na Zemi je Grónsko. 

## Pozri aj
* Zoznam najväčších ostrovov

## Iné projekty
MP4

**MP4** je formát súborov (nazýva sa ako *kontajner*) špecifikovaný v medzinárodnom štandarde ISO/IEC MPEG-4 (*ISO 14496-14*). Tento formát je postavený na všeobecnom formáte súborov špecifikovanom v *ISO 14496-12* (12. časť MPEG-4 štandardu). Používa sa primárne na ukladanie médií definovaných skupinou MPEG (MPEG = Motion Picture Experts Group), ale dá sa použiť aj na iný obsah (napríklad Apple Lossless, Dirac a veľa iných).

MP4 umožňuje streamovanie po internete. Umožňuje aj spájanie viacerých audio a video prúdov do jedného súboru, spolu s titulkami alebo statickými obrázkami. Ako začiatočný bod na vývoj formátu MP4 sa použil formát súborov Apple QuickTime. Aj keď sa MP4 stále podobá na formát QuickTime, vo veľa rozličných oblastiach ho zlepšili.

Do MP4 sa dá uložiť skoro ľubovoľný obsah, ale z príčiny kompatibility sa odporúča každý formát zaregistrovať u registračnej autority, ktorá je podľa ISO/IEC 14496-12 spoločnosť Apple Computer Inc. Najčastejšie používané formáty v kontajneri MP4 sú tieto:

* Video: MPEG-4, menej obvykle aj MPEG-2 a MPEG-1
* Zvuk: AAC, MP3, menej obvykle aj MP2, MP1, CELP (záznam hlasu), TwinVQ a SAOL (MIDI)
* Textové titulky: MPEG-4 Timed Text 
* Menej zvyčajný je rozličný iný obsah, ako napríklad obrázky JPEG a PNG

Niektoré z používaných prípon súborov vo formáte MP4 sú:

* **.mp4** - oficiálna prípona, používaná na audio aj video
* **.m4a** - prípona zavedená spoločnosťou Apple a používaná na audio súbory (AAC, Apple Lossless)
* **.m4v** - prípona zavedená spoločnosťou Apple a používaná na video súbory (MPEG-4 video)
* **.m4p** - prípona zavedená spoločnosťou Apple a používaná na audio súbory chránené DRM technológiou FairPlay

Existuje veľa ďalších kontajnerových formátov súborov založených na všeobecnom multimediálnom formáte súborov definovanom v MPEG-4 Part 12, no tieto sa odlišujú podporovanými typmi obsahu. Napríklad:
* **.3gp**, **.3g2** - používané v mobilných telefónoch tretej generácie, súbory môžu obsahovať aj neštandardný obsah (H.263, AMR, TX3G)
* **.mj2** - formát pre video kompresiu Motion JPEG 2000

## Externé odkazy
* Registračná autorita pre rozšírenia MPEG-4 Part 12 
* ISO/IEC 14496-14:2003 - Information technology -- Coding of audio-visual objects -- Part 14: MP4 file format
* RFC 4337 - MIME Type Registration for MPEG-4

Kategória:Súborové formáty
Kategória:MPEG
Kategória:Multimediálne kontajnery
ReactOS

náhľad|Obrazovka pri štartovaní ReactOS 0.3.1

**ReactOS** (**React** **O**perating **S**ystem) je open source operačný systém, ktorý má za cieľ byť binárne kompatibilný so systémami Windows NT na úrovni aplikácií aj ovládačov. Aj keď sa projekt momentálne nachádza v alfa verzii vývoja, niekoľko programov pre Windows už funguje správne. ReactOS je primárne napísaný v programovacom jazyku C, niektoré prvky, ako napríklad ReactOS Explorer, sú napísané v C++.

## História
ReactOS je pokračovateľom projektu FreeWin95, ktorý bol založený okolo roku 1996 ako slobodná alternatíva k operačnému systému MS Windows 95, no ostal však iba v podobe návrhu. Projekt ReactOS začal vo februári 1998 vývojom jadra a základných ovládačov.

Vývojári momentálne pracujú na novej verzii nazývanej Community Edition, ktorá má niesť verziu 0.4.0. Dátum vydania tejto verzie nie je známy. Od verzie 0.4.0 sa očakáva lepšia podpora USB ovládačov, nové grafické spracovanie Explorera.

## Hardvérové požiadavky
* x86-kompatibilný procesor (Pentium alebo novší)
* 96 MB RAM (256 MB odporúčané)
* pevný disk IDE s kapacitou aspoň 500 MB
* FAT16/FAT32 zavádzací oddiel
* 2 MB VGA-kompatibilná grafická karta (odporúčané 4 MB)
* Štandardná klávesnica
* CD-ROM mechanika
* PS/2 alebo sériová Microsoft kompatibilná myš

### Podporované architektúry
Vývojári systému ReactOS aktuálne pracujú na množstve portov tohto systému:
* x86 (funguje)
* Xbox (regresia, ale neskôr bude revidovaný)
* PowerPC (iba počiatočné zavedenie systému)
* ARM (nefunguje, vyvíja sa)
* AMD64 (nefunguje, vyvíja sa)

## Referencie

## Externé odkazy
* Domovská stránka projektu
* Projektová stránka na SourceForge
* Fórum ReactOS
** Slovenské oficiálne fórum
* Wiki ReactOS

* [irc://irc.freenode.net/reactos #reactos] na freenode (chat v angličtine)

Kategória:Operačné systémy
Kategória:Slobodný softvér
Branislav Mojsej

**Branislav Mojsej** (* 5. máj 1968, Prešov, ČSSR) je slovenský spevák. Jeho bývalou manželkou je Nora Mojsejová, dnes Kabrheľová. Do povedomia verejnosti sa dostal predovšetkým vďaka reality show na Slovensku *[[Mojsejovci]]* vysielanej na TV Markíza a relácií ''Nikdy nehovor nikdy'' vysielanej na TV JOJ

## Vydanie knihy
Branislav Mojsej vydal knihu s názvom *Vytriezvenie*.

### Študiá
Je absolventom Hotelovej akadémie v Kežmarku. V roku 1997 založil kapelu Challenge. Neskôr sa vydal na sólovú kariéru.

V diváckej ankete *[[Slávik (anketa)|Slávik]] 2006* získal ocenenie *Slamený slávik*, teda najväčšie sklamanie roka.

## Diskografia
### Albumy
* 1997: *Cha!!enge*: 001; esprit
*1998: *Cha!!enge: Čitenčaj*; esprit
* 2001: *Iba pár dní*; Forza
* 2004: *Sen*; Daphne Blue

### Single
* 2005: „V dome“ s M12; Daphne Blue/bRjAN

## Ocenenia

## Referencie

## Externé odkazy

* Braňo Mojsej na Discogs
* Braňo Mojsej na Internet Movie Database
* Braňo Mojsej  na SuperMusic.cz

Kategória:Osobnosti z Košíc
Kategória:Slovenskí popoví speváci
Kategória:Slovenskí popoví gitaristi
Kategória:Slovenskí rockoví speváci
Kategória:Slovenskí rockoví gitaristi
Matka

**Matka** môže byť:
* rodič v biológii alebo sociológii, pozri matka (biológia)
* včelia kráľovná
* osoba alebo vec, ktorá má k inej osobe alebo veci vzťah ako biologická matka k dieťaťu (napr. matka príroda, matka miest)
* hovorovo: maternica
* hovorovo: matica na skrutke, pozri matica (skrutka)
* zastarano (najmä v oslovení): staršia žena
* román Maxima Gorkého, pozri Matka (Gorkij)
* divadelná hra Bertolta Brechta, pozri Matka (Brecht)
* dráma Karla Čapka, pozri Matka (Čapek)
* dráma Júliusa Barča-Ivana, pozri Matka (Barč-Ivan)

## Pozri aj
* matka predstavená
* kráľovná matka
* octová matka

## Iné projekty
Pavol Bielik

RNDr. **Pavol Bielik**, CSc. (* 22. august 1953) bol starostom mestskej časti Bratislava-Rača a poslancom a podpredsedom Bratislavského samosprávneho kraja vo volebnom období 20012005. 

## Korupčný škandál
30. januára 2007 bol Špeciálnym súdom v Pezinku odsúdený za žiadanie úplatku vo výške päť miliónov Sk na 5 rokov väzenia a zákaz vykonávať funkciu verejného činiteľa počas siedmich rokov. Bielik sa odvolal na Najvyšší súd.

## Rodinný život
Pavol Bielik je ženatý. S manželkou Evou majú dcéru Michaelu a syna Tomáša. 

## Profesionálna kariéra
* 1977 – absolvoval Prírodovedeckú fakultu Univerzitu Komenského v Bratislave
* 19781979 – Vysoká škola poľnohospodárska v Nitre, odborný pracovník
* 19791993 – Slovenská akadémia vied, vedecký pracovník
* 1990 – obhajoba kandidátskej dizertačnej práce 
* 19911992 – uvoľnený na výkon funkcie 1. námestníka ministra kontroly
* 19931996 – v riadiacich funkciách súkromných spoločností – riadenie ľudských zdrojov,
* 19961998 – prednosta Miestneho úradu mestskej časti Bratislava - Staré Mesto

## Komunálna politika
* 19901998 – poslanec miestneho zastupiteľstva mestskej časti Bratislava - Rača
* 19982002 – starosta mestskej časti Bratislava - Rača
* 20012005 – poslanec zastupiteľstva Bratislavského samosprávneho kraja za za koalíciu ANO, DS, KDH, SDKÚ, SMK v okrese Bratislava III
* 2002 – podpredseda krajského zastupiteľstva
* 20022006 – starosta mestskej časti Bratislava - Rača
* 2005 – neúspešne kandidoval za poslanca krajského zastupiteľstva
* 2006 – neúspešne kandidoval za starostu starostu mestskej časti Bratislava - Rača

## Referencie




Kategória:Poslanci Bratislavského samosprávneho kraja
Kategória:Politici KDH
Kategória:Starostovia mestskej časti Bratislava-Rača
Hmota (filozofia)

**Hmota** vo filozofii (a pôvodne aj vo fyzike) je abstrakcia protikladu ducha. 

Chápe sa buď ako beztvará látka (gr. hýlé), ktorá až spojením s tvarom dáva konkrétne súcna, alebo ako objektívna realita (existujúca mimo nášho vedomia).

V materializme sa hmota najprv (mechanistický materializmus) chápala ako nedeliteľné a vnútorne nemenné atómy, z ktorých pozostávali všetky predmety, ktoré boli podriadené mechanickým zákonom. 

Keď sa ukázalo, že atóm nie je ani najmenšia častica hmoty, ani nemenný, tak časť filozofov dospela k záveru, že hmota neexistuje, ale iná časť, na čele s V. I. Leninom (tzv. dialektický materializmus; Leninovo dielo: *Materializmus a empiriokriticizmus*) zmenila definíciu hmoty z mechanistického chápania na chápanie vo vzťahu k vedomiu, a to takto:

*Hmota je filozofická kategória na označenie objektívnej reality, ktorá je daná človeku v jeho pocitoch, ktorú odrážajú naše pocity, pričom hmota existuje nezávisle od pocitov.*
Pravá cirkev Ježišova

náhľad|Kostol Pravej cirkvi Ježišovej v Kuala Lumpur
**Pravá cirkev Ježišova** (po čínsky 真耶穌教會) je čínska odnož pentekostálneho hnutia – vetvy kresťanstva, ktorá vznikla v prvom desaťročí 20. storočia. Vznik tejto nekonfesijnej cirkvi sa datuje do roku 1917 do čínskeho Pekingu.

Súčasným zvoleným predsedom medzinárodnej synody tejto cirkvi je kazateľ Jung-Ťi Lin (林永基傳道). Počet veriacich sa odhaduje na 1,5 milióna na piatich kontinentoch.

## Sviatosti
# *Prijatie *'Svätého Ducha**, preukázané hovorom v jazykoch ([[glosolália]]), je záruka nášho dedičstva kráľovstva nebeského.''
# ***Krst*' vodou je sviatosť na odpustenie hriechov a pre duchovnú obrodu. Krst sa musí odohrať v prírodnej tečúcej vode, napr. v rieke, v mori alebo v prameni. Krstiaca osoba, ktorá už prijala krst vodou a Svätým Duchom, vykoná krst v mene Pána Ježiša Krista. Krstená osoba musí byť úplne ponorená vo vode so sklonenou hlavou a tvárou smerom nadol.*
# *Sviatosťou **umývania nôh** vstupuje človek do spoločenstva s Ježišom Kristom. Slúži aj ako stále pripomenutie lásky, svätosti, pokory, odpustenia a služby. Každý, kto prijal krstenie vodou, si musí dať umyť svoje nohy v mene Ježiša Krista. Vzájomné umývanie nôh možno vykonať, kedykoľvek je to vhodné.*
# *Sväté prijímanie je sviatosť pripomenutia si smrti Pána Ježiša Krista. Umožňuje nám zúčastniť sa na tele a krvi nášho Pána a byť v spoločenstve s ním, aby sme získali večný život a boli vzkriesení pri poslednom súde. Tato sviatosť by mala byť vykonávaná tak často, ako je možné. Mal by sa použiť iba chlieb z nekvaseného cesta a nekvasené víno*
# ***[[Ježiš Kristus]]**, slovo, ktoré sa stalo telom. Zomrel na kríži, aby vykúpil hriešnikov. Vstal z mŕtvych tretí deň a potom vystúpil na nebesia. Je jediným Spasiteľom ľudstva, Stvoriteľom Nebies a Zeme a jediným pravým Bohom. Je to boh aj človek v jednej osobe*
# ***Svätá Biblia**, ktorá sa skladá zo Starého a Nového zákona, a ktorej inšpiráciou je Boh, tá jediná písaná pravda a štandard života kresťana.*
# ***Spása** je daná milosťou Boha cez vieru. Veriaci sa musí oprieť o pomoc Svätého Ducha vo svojej snahe o dosiahnutie svätosti, v uctievaní Boha i v láske k ľuďom.*
# *Skutočná Cirkev Ježišova, založená našim Pánom Ježišom Kristom pomocou Svätého Ducha počas obdobia „neskorého dažďa“ je obnovená skutočná cirkev apoštolského obdobia*
# *Deň **Sabatu**, siedmy deň týždňa (sobota), je Svätý deň, posvätný a požehnaný Bohom. Pánovou priazňou sa tým sledovala oslava Božieho stvorenia a spásy a s nádejou na večný odpočinok v živote, ktorý príde.*
# *Pánov druhý príchod nastane v **Súdny deň**. Zostúpi z Nebies, aby súdil svet: pravoverní dostanú večný život, padlých čaká večné zatratenie.''

Kategória:Protestantské cirkvi
Search for Extra-Terrestrial Intelligence

**Search for Extra-Terrestrial Intelligence** (skratka **SETI**, po slovensky *hľadanie mimozemskej inteligencie/inteligentného života*) je názov projektu, ktorý sa zaoberá hľadaním života na iných planétach. Ako primárna metóda hľadania sa používa *„odpočúvanie“* oblohy na širokom spektre rádiových vĺn a analýza týchto signálov. V začiatkoch bol projekt dotovaný vládou Spojených štátov, no v súčasnosti je financovaný zo súkromných zdrojov.

## História
Ešte v marci roku 1955 priniesol časopis *Scientific American* popis skenovania prirodzených rádiových signálov z kozmu použitím rádioteleskou s parabolickým reflektorom. Jeho konštrukcia sa začala stavať o dva roky neskôr, stavbu inicializovala štátna univerzita v Ohiu. Teleskop bol dokončený v roku 1963, nesie názov *Veľké ucho* (Big Ear) a neskôr bol zapojený do projektu SETI.

Duchovným otcom SETI je Frank Drake, ktorý v roku 1960 použil 25metrový rádioteleskop, nachádzajúci sa vo Green Bank v Západnej Virgínii na preskúmanie rádiových vĺn hviezd Tau Ceti a Epsilon Eridani. V Green Bank sa v roku 1961 konala prvá konferencia o SETI. Veľkým propagátorom hľadania bol aj astronóm Carl Sagan.

V roku 1974 bola pomocou rádioteleskopu o priemere 305 metrov v Arecibe vyslaná symbolická správa do guľovej hviezdokopy M13 v súhvezdí Herkules, obsahujúca základné informácie o Slnečnej sústave.

## Kritériá na prisúdenie detegovaného signálu extraterestriálnemu inteligentnému pôvodu
*Hlavnou charakteristikou na rozlíšenie signálov pochádzajúcich z vysielačov od prírodných procesov je ich spektrálna šírka, t. j. ako veľa pásma zaberajú vo frekvenčnom spektre. Výskuminici predpokladajú že akýkoľvek signál so šírkou pásma pod 300 Hz by mal byť umelo vytvorený. Výskumný program SETI sa teda sústreďuje na takéto úzkopásmové signály.
*Zachytený signál musí byť odlíšený od potencionálne podobných interferujúcich signálov pochádzajúcich z lokálneho terestriálneho vysielania alebo od komunikačných či iných umelých družíc na obežnej dráhe Zeme. Na to slúži metóda frekvenčného posunu signálu zachyteného minimálne na dvoch vzdialených družicových anténach. Vyhodnotením frekvenčného posunu sa vylučujú lokálne vysielané signály.
*Ďalšie požadované charakteristiky zahŕňajú vyhodnotenie polarizácie signálu a prítomnosť kódovanej informácie.

## SETI@home
V roku 1999 bol začatý program SETI@home, ktorý pomocou distribuovaného výpočtového projektu analyzuje dáta pochádzajúce z rádioteleskopu v Arecibe.
Heliocentrizmus

[thumb|Heliocentrický model slnečnej sústavy podľa [Andreas Cellarius|Andrea Cellaria z jeho knihy *[[Harmonia Macrocosmica]]*]]
**Heliocentrizmus** je teória tvrdiaca, že Slnko je stredom vesmíru a Slnečnej sústavy. Slovo je odvodené z gréckeho (ἥλιος hélios = "Slnko" a κέντρον kentron = "stred"). Je protikladom geocentrizmu.

Názor, že stredom vesmíru nie je nehybná Zem, ale Slnko, vznikol už v starovekom Grécku a najdokonalejšie ho prepracoval Aristarchos zo Samu. Heliocentrický názor na svet sa však vtedy ešte nepresadil. Pohyb Zeme sa zdal protizmyselný a protirečiaci vtedajšej Aristotelovskej fyzike. Až v 16. storočí Mikuláš Kopernik nanovo vypracoval heliocentrickú sústavu sveta.
Podľa Kopernika:
* centrom celého sveta je nehybné Slnko
* okolo Slnka obiehajú po kruhových dráhach a rovnomerným pohybom Merkúr, Venuša, Zem, Mars, Jupiter a Saturn
* svet uzaviera nehybná sféra stálic

Johannes Kepler po mechanickej stránke dopracoval heliocentrický systém, keď opustil predstavu kruhového obehu okolo Slnka a formuloval tri Keplerove zákony pohybu planét. Tieto zákony neskôr odvodil z gravitačného zákona Isaac Newton.

Heliocentrizmus ako učenie protirečiace Biblii bolo dlhú dobu cirkvami prenasledované. Popierali ho a neuznávali pápeži, Martin Luther aj Ján Kalvín. Kopernikova kniha *[[De revolutionibus orbium coelestium]]* bola 5. marca 1616 daná na index zakázaných kníh, Galileo bol za heliocentrizmus odsúdený na domáce väzenie a Giordano Bruno bol zaň upálený. Mnohí ďalší učenci sa potom báli otvorene k heliocentrizmu prihlásiť.

## Súčasná veda
thumb|Pohyb ťažiska slnečnej sústavy vzhľadom k Slnku
Poznanie, že heliocentrický pohľad taktiež nie je v doslovnom zmysle pravdivý, prichádzalo postupne. Už Giordano Bruno uviedol silné argumenty, že Slnko nie je stredom vesmíru, ale jednou z hviezd; Galileo mal rovnaký názor. V priebehu 18. a 19. storočia sa pozícia Slnka ako jednej z mnohých hviezd stávala samozrejmosťou. V 20. storočí, ešte pred objavom existencie mnohých galaxií, už to nebolo vnímané ako sporná vec. Dokonca, ak obmedzíme diskusiu iba na slnečnú sústavu, Slnko nie je geometrickým centrom žiadnej z planetárnych dráh, je skôr v ohnisku ich eliptických dráh. Navyše, keďže hmotnosť planét nemožno vzhľadom k hmotnosti Slnka zanedbať, je centrum gravitácie slnečnej sústavy umiestnené mimo stred Slnka, v niektorých obdobiach aj mimo objem Slnka. (Hmotnosť planét tvorí približne 0,14% hmotnosti Slnka.)

### Moderné používanie pojmov ''geocentrický'' a ''heliocentrický'' vo vede

Vo výpočtoch často musí byť určený počiatok a orientácia vzťažnej sústavy. Z praktických dôvodov sa často používajú systémy s počiatkom v hmotnom strede Zeme, Slnka alebo v hmotnom strede slnečnej sústavy. Prídavné mená *geocentrický* a *heliocentrický* môžu byť použité v tomto kontexte. Takýto výber vzťažnej sústavy však nemá žiadne filozofické ani fyzikálne dopady.

## Iné projekty

## Zdroj

Kategória:Slnečná sústava
Kategória:Nebeská mechanika
Kategória:Náboženstvo
Kategória:Dejiny astronómie
Kategória:Slnko
Kategória:Zastarané teórie
Geocentrizmus

thumb

**Geocentrizmus** je názor alebo tvrdenie, že Zem je stredom vesmíru. Doslovne znamená *majúci Zem vo svojom strede*. Je protikladom heliocentrizmu.
Teória geocentrizmu mala svojho času hlboké filozofické a teologické dôsledky. Z výsadného postavenie Zeme sa odvodzovalo aj výsadné postavenie človeka. Zástancom geocentrizmu bol Aristoteles, dôkladne a logicky ho prepracoval a geometricky zdôvodnil Ptolemaios v knihe *Almagest*.

Kedysi panovala mylná predstava, že práve Zem je stredom vesmíru. Aj Platón a Ptolemaios sa s ňou stotožnili. Každý však trochu inak. Platón a jeho žiak Aristoteles považovali Zem za nehybnú guľu obklopenú priezračnými guľovými sférami, ktorých stredy sú totožné so stredom Zeme. Slnko, Mesiac a jednotlivé planéty umiestnili na samostatné sféry. Všetky hviezdy umiestnili na poslednú a najvzdialenejšiu sféru. Z pozorovania vedeli, že hviezdna sféra sa otočí raz za deň. Predpokladali, že ťahá za sebou a otáča sféry, na ktorých sú Slnko, Mesiac a planéty. No Ptolemaius vypracoval systém kružníc a epicyklov (kružníc, ktorých stredy sa pohybujú po inej kružnici), po ktorých sa pohybujú Slnko, Mesiac a planéty. Ptolemaiov model vesmíru bol komplikovaný, ale umožňoval opísať, prípadne aj predpovedať pohyb nebeských telies. Tento model bol prijímaný a používaný do konca 16. storočia. 

V 15. a 16. storočí sa znova začali skúmať názory niektorých starovekých učencov. Napríklad aj názor, ktorý vyslovil grécky učenec Aristarchos (320 – 250 pred Kr.). Ten predpokladal, že stredom vesmíru je Slnko. Planéty spolu so Zemou obiehajú okolo Slnka. Zem sa raz za deň otočí okolo vlastnej osi. Jeho súčasníci však jeho názor neprijali.

Zhruba od konca 16. storočia bola (najmä vďaka Kopernikovi) nahradená heliocentrickou sústavou.

## Iné projekty

Kategória:Zastarané teórie
Kategória:Slnečná sústava
Kategória:Dejiny astronómie
Kategória:Astronómia v starovekom Grécku
Kategória:Nebeská mechanika
Tony Meehan

**Daniel Joseph Anthony Meehan**, známy ako **Tony Meehan** (* 2. marec 1943, Londýn, Spojené kráľovstvo – † 28. november 2005, Londýn) bol britský bubeník, zakladajúci člen inštrumentálnej skupiny The Shadows.

## Životopis
O hudbu sda začal zaujímať už ako desaťročný, svoje prvé verejné vystúpenie s kapelou absolvoval vo veku 13 rokov ako tympanista v *Londýnskom orchestre mladých*. Pôvodne plánoval, že sa stane právnikom, začal však hrať v kluboch a v roku 1958 sa stal členom sprievodnej skupiny Cliffa Richarda *The Drifters*, ktorá sa neskôr premenovala na The Shadows. Skupina v rokoch 1958–1961 nahrala ako inštrumentálna, aj ako sprievodná Richardova kapela hity ako *Apache*, *Living Doll*, *I Love You.*, *Travellin' Light* alebo *Please Don't Tease*. 

V roku 1961 vystupoval Meehan spolu so skupinou a Cliffom Richardom v muzikáli *The Young Ones* (Klub mladých).

Aj keď *The Shadows*, boli úspešnou skupinou, Meehan od nich v roku 1961 odišiel a začal pracovať pre spoločnosť Decca Records ako hľadač talentov. 

Neskôr s basistom z The Shadows Jettom Harrisom vytvoril duo, ktoré malo v roku 1963  inštrumentálny hit *Diamonds*. Spoločne sa ešte dostali do hitparádových rebríčkov napríklad hitmi *Applejack* a *Scarlet O’Hara*, v septembri 1963 mal však Harris vážnu autonehodu.

Meehan potom nahrával pod menom *Tony Meehan Combo* a neskôr pracoval znova na čiastočný úväzok v spoločnosti Decca Records v štúdiu. Bol uznávaným štúdiovým hráčom, spolupracoval s Billym Furym, Frankom Ifieldom, aj s Johnom Leytonom. 

V posledných rokoch svojho života sa venoval psychiatrii a psychológii, ktoré boli jeho záľubou. 

V pondelok 28. novembra 2005 zomrel vo veku 62 rokov v londýnskej nemocnici *St Mary’s Hospital*, po tom ako utrpel úraz hlavy pri páde vo svojom dome. 

Meehan žil so svojou ženou Sue, s ktorou mal päť synov a dve dcéry.

## Povedali o ňom
Sir Cliff Richard: *Jeho inovatívne bubnovanie bolo chrbticou kapely, jeho tvrdý ale vytríbený štýl sa podobal tomu, ako hral Ringo o päť rokov neskôr s Beatles*.

Gitarista The Shadows Bruce Welch: *Tony mal len 15 rokov, keď sme spolu prvý raz hrali, a už vtedy bol veľmi dobrý bubeník. Bubeníci chceli byť ako Tony Meehan, pretože mal svoj štýl, akým nikto predtým nehral. Apache bola našou vlajkovou loďou. Toľko ľudí sa ju snažilo napodobniť, napríklad hip-hopové skupiny*.

## Externé odkazy
* Tony Meehan, biografia

Kategória:Anglickí rockoví bubeníci
Kategória:The Shadows
Kategória:Osobnosti z Londýna
Martin de Porres

Svätý **Martin de Porres** (* 9. december 1579, Lima, Peru – † 3. november 1639, Lima) bol peruánsky svätec. 

## Životopis
Bol nemanželským synom španielskeho granda *Jána de Porres*, aristokrata rytiera rádu z Alcantary, a Anny Velasquez, oslobodenej černošskej otrokyne z Limy. Pokrstili ho v kostole sv. Sebastiána v Lime. Otec vzťah s otrokyňou legalizoval až neskôr a syna si vzal k sebe. Pretože bol mulat, zažil Martin vo svojom živote veľa ponižovania, a to nielen pred vstupom do kláštora, ale aj v kláštore.

Na živobytie si zarábal ako učeň u holiča, ktorý bol zároveň aj chirurgom a tak okolo roku 1583 sa pri ňom aj vyučil za felčiara. Pomáhal rovnako aj v lekárni a aj z tejto oblasti - oblasti farmácie niečo pochytil. S týmito vedomosťami (holič, lekárnik, chirurg) mal pred sebou skvelú budúcnosť, ale Martinovi to nestačilo.

Preto si v roku 1586 obliekol rehoľné rúcho v dominikánskom kláštore v Lime. Keďže bol mulat, stal sa laickým bratom (terciárom). Pracoval ako sluha a upratovač, aj keď sa jeho otec za neho hanbil, on svoju službu vykonával dôkladne. Keď bol kláštor v zlej finančnej situácii, sám požiadal predstaveného, aby ho predali ako otroka. Až vtedy si predstavení všimli jeho duchovnú zrelosť a prijali ho do kláštora, už nie ako laického brata, ale ako rehoľníka. Po čase sa stal známym duchovným sprievodcom a po radu k nemu prichádzajú miestodržitelia, ale aj cirkevní hodnostári. Často ho nemohli zastihnúť doma, lebo veľa času trávil medzi chudobnými a chorými.

Keď v meste vypukol mor a aj jeho spolubratia sa nakazili touto chorobou, Martin premenil časť kláštora na nemocnicu. Staral sa o ľudí, ktorí boli nakazení, ale aj o chudobných, bez rozdielu rasy či farby pleti. Keď bolo v kláštore málo miesta, zriadil v dome svojej sestry sirotinec so školou a ďalšiu nemocnicu pre chudobných. Ľudia si čoskoro všimli jeho intenzívnu aktivitu a začali šíriť chýr o jeho nadprirodzených schopnostiach bilokácie a levitácie. Skúsenosť uzdravenia mal aj mexický arcibiskup, ktorý ho chcel vziať so sebou, ale Martin svojich chudobných neopustil.

Zomrel na následky silnej maláriovej horúčky 3. novembra 1639. Hneď po smrti bol pre obyvateľov Peru svätcom, ale cirkev ho až v roku 1837 vyhlásila za blahoslaveného a 16. mája 1962 bol pápežom Jánom XXIII. kanonizovaný. Jeho sviatok sa slávi 3. novembra.

Sám sa nazýval *čierny pes* (je to aj slovná hračka – po latinsky „pánov pes“ je „*domini canis*“ – dominikán; *čierny pes* – lebo mal mamu černošku).

Bol súčasník sv. Ruženy Limskej.

Je patrónom:
* holičov a kaderníkov (vyhlásil to pápež Pavol VI.)
* sociálnej spravodlivosti
* školstva
* porozumenia medzi rasami

Je ochrancom:
* pred hlodavcami - vedel vraj zázračne liečiť, ale aj zázračne ovládať zvieratá. Dokázal vraj vyhnať hlodavce z každého príbytku, či záhrady a tak ochrániť úrodu i domáce zásoby.

## Zdroje
* *Oxfordský lexikón svätcov*, Bratislava: Kalligram, 1996, ISBN 80-7149-094-6.

Kategória:Peruánski katolícki svätci
Kategória:Kanonizovaní Jánom XXIII.
Kategória:Blahorečení Gregorom XVI.
Kategória:Peruánski dominikáni
Kategória:Katolícki svätci majúci sviatok 3. novembra
Gabardén

thumb|Gabardén

**Gabardén** je husto tkaná látka, z ktorej sa vyrábajú obleky, zvrchníky, kabáty a nohavice. Textília je tkaná z vlnenej priadze, ale zvykne sa používať aj bavlna, syntetické vlákno alebo aj ich zmes. Gabardén je z jednej strany hladký, z druhej strany má diagonálnu rebrovú vzorku. Gabardín je jednou z foriem keprovej väzby.

## História vynálezu

Tkaninu vynašiel v roku 1880 britský obchodník s látkami Thomas Burberry, zakladateľ odevnej firmy Burberry. Jeho vynález bol patentovaný v roku 1888. V oblečení z gabardénu sa dostal v roku 1911 na južný pól nórsky polárny bádateľ Roald Amundsen. Gabardénovú bundu mal aj George Mallory pri svojom nevydarenom výstupe na Mount Everest v roku 1924. 

Názov tkaniny bol odvodený od mena „gaberdine“, ktoré označuje dlhé, voľné oblečenie stiahnuté v páse, ktoré v stredoveku nosili pútnici, žobráci, a v neskoršej dobe i európski Židia.

## Iné projekty

## Externé odkazy
* Burberry.com - oficiálna stránka spoločnosti *Burberry* 
* Vintage Sewing Reference Library 

Kategória:Textil
Konvenčná karta

**Konvenčná karta** je skrátený normalizovaný opis licitačného systému konkrétneho páru. 

Okrem opisu otvorení a odpovedí na ne, sú na nej opísané aj výnosové konvencie a markovanie. Počas turnaja by pár mal poskytnúť svoju konvenčnú kartu súperom. Ak pár konvenčnú kartu nemá vyplnenú a pri licitácii dôjde k nesprávnemu vysvetleniu hlášky súperom (vysvetlenie môže byť aj správne, ale partner sa pomýlil alebo blufoval) rozhodca väčšinou pridelí upravený výsledok v prospech poškodenej strany. Ak bolo vysvetlenie v súlade s konvenčnou kartou, väčšinou ponechá skutočne dosiahnutý výsledok.
Napriek tomu, že dva páry používajú rovnaký licitačný systém, môže sa ich licitačná karta výrazne líšiť. Používajú inú sadu konvencií, iné markovanie, iné výnosy. Každá bridžová federácia má svoj vlastný formulár na vyplnenie konvenčnej karty.

## Externé odkazy
Editor konvenčnej karty WBF 

Kategória:Bridž
Come To Grief

**Come to Grief** (v češtine *V nemilosti*) je jednou z kníh z cyklu detektínych príbehov Dicka Francisa, v ktorom sa objavuje bývalý šampión prekážkových jazdcov Sid Halley. Román bol v roku 1996 v USA ocenený Cenou E. A. Poea.

## Obsah

Ako amatérsky detektív sa v tomto príbehu zapletie so svojim bývalým súperom z dostihových dráh, z ktorého sa stala televízna hviezda zábavných programov a na ostrovoch teší sa veľkej obľube. Preto sa Sid dostane pod zničujúcu paľbu kritiky, keď svojho niekdajšieho priateľa obviní zo série trestných činov, pri ktorých trpeli nemé obete - poníky a dostihové kone.

Kategória:Knihy Dicka Francisa
Kategória:Detektívne romány
Kategória:Knihy z 1995
Oxid meďnatý

**Oxid meďnatý**, vzorec **CuO**, je najvyšším oxidom medi. Je to čierna tuhá látka topiaca sa pri teplote 1200 °C, kedy dochádza k rozkladu. 

## Výroba
Vzniká zahrievaním medi na vzduchu. Pretože týmto spôsobom vzniká zároveň aj oxid meďný je lepšia metóda prípravy zahrievanie dusičnanu meďnatého, hydroxidu meďnatého alebo uhličitanu meďnatého. Napríklad:
:CuCO3 → CuO + CO2

Oxid meďnatý sa rozpúšťa v minerálnych kyselinách za vzniku zodpovedajúcich solí:
:CuO + 2 HNO3 → Cu(NO3)2 + H2O

Vodíkom alebo oxidom uhoľnatým sa dá zredukovať na meď.

## Iné projekty

Meďnatý
Meďnatý
Kategória:Zlúčeniny medi
Kategória:Polovodičové materiály
Areios (kresťan z Alexandrie)

thumb|Arius z Alexandrie
**Areios** (alebo lat. **Arius**, * 256 – † 336) bol kresťanský kňaz z Alexandrie, od ktorého dostal názov arianizmus ako jeden z heretických smerov 4. storočia.

## Arius tézy

Arius zastával v christológií nasledujúce učenie:

* Logos a Boh Otec nie sú rovnakej podstaty,
* Boh Syn je stvorením Otca,
* existoval čas, kedy Syn neexistoval.

## Dejiny konfliktu

Roku 318 sa rozvinula christologická diskusia a došlo ku sporu medzi alexandrijskym biskupom Alexandrom a Ariusom, pri ktorej Arius obvinil Alexandra zo sabellianizmu. Koncil, ktorý Alexander zvolal, Aria exkomunikoval.

Arius mal značné množstvo priaznivcov a spor sa rozšíril z Alexandrie na celý kresťanský Východ a Arius našiel útočisko u Eusebia z Kaisareie.

Cisár Konštantín I. potreboval vo svojej ríši zaistiť jednotu kresťanov, a preto roku 325 zvolal koncil do Nikaje, ktorý sa nazýva 1. nikajský. Tu bola Áriova náuka označená za herézu.

Arius bol poslaný do exilu, avšak už roku 328 na príhovor biskupa Eusebia z Nikomédie bol povolaný späť. V tom istom roku sa alexandrijskym biskupom stal Atanáz Alexandrijský (Atanáš).

Roku 335 bol Arius cisárskym výnosom rehabilitovaný. Vyjadril svoj súhlas s tým, že podpíše Nikajské vyznanie, avšak skôr ako bol v Konštantínopole prijatý späť do spoločenstva cirkvi, náhle zomrel.

## Pozri aj
* arianizmus
* Atanáz Alexandrijský
* prvý nicejský koncil

## Iné projekty

## Externé odkazy

*Aktuálna literatúra k Áriovi 

Areios
Kategória:Filozofi 4. storočia
Kategória:Narodenia v 256
Kategória:Úmrtia v 336
Kategória:Ariáni